روسیا، آمریکا‌لی یئتکیلی‌لرین، سان فرانسیسکوداکی باش کونسوللوق بیناسی‌نین قاپی‌سینی سیندیرا‌راق ایچری گیردیگینی ادعا ائتدی.
روسیا خاریجی ایشلر باخانلیگغین‌دان وئریلن آچیقلامادا، آمریکا‌لی یئتکیلی‌لرین، کونسوللوق بیناسینا ال قویدوق‌لاری و ایچریده قابسام‌لی بیر شکیلده آختاریش آپاردیق‌لاری قید اولوندو.
آچیقلامادا، بو ایفاده‌لره یئر وئریلدی:
"اویاریلاریمیزا باخمایا‌راق، آمریکا مقام‌لاری منطقین سسینه قولاق آسمادی‌لار و قانون‌سوز پلانلاریندان‌ ال چکمه‌دی‌لر. بو گون (دونن)، سان فرانسیسکوداکی باش کونسوللوق بینامیزین هامی‌سینا ال قویولدو. دسامبر آیین‌دان اعتباراً، آمریکا، روسیایا عاید 5 دیپلوماتیک تاسیسه زورلا ال قویدو. ایندی ده قاپی‌لارینی قیردیق‌لاری بینامیزی باش‌دان آشاغییا آختاریرلار".
آمریکانین توتومونون، روسیا طرفین‌دن دوشمنجه‌سینه گؤرولدوگونون قید ائدیلدیگی آچیقلامادا، موسکوا رهبرلیگی‌نین بو توتوما قارشی قارشیلیق حاقی‌نین ساخلی توتولدوغو دا قید ائدیلدی.
